CELEX: 62013TN0336
Language: lt
Date: 2013-06-24 00:00:00
Title: Byla T-336/13: 2013 m. birželio 24 d. pareikštas ieškinys byloje Borghezio prieš Parlamentą

31.8.2013   
            
            
               LT
            
            
               Europos Sąjungos oficialusis leidinys
            
            
               C 252/36
            
         2013 m. birželio 24 d. pareikštas ieškinys byloje Borghezio prieš Parlamentą
   
   (Byla T-336/13)
   2013/C 252/61
   Proceso kalba: prancūzų
   
      Šalys
   
   
      Ieškovas: Mario Borghezio (Turinas, Italija), atstovaujamas advokato H. Laquay
   
      Atsakovas: Europos Parlamentas
   
      Reikalavimai
   
   Ieškovas Bendrojo Teismo prašo:
   
               —
            
            
               pripažinti ieškinį priimtinu ir pagrįstu bei panaikinti Europos Parlamento sprendimą, per 2013 m. birželio 10 d. plenarinę sesiją priimtą Europos Parlamento pirmininko pareiškimo forma, pagal kurį nuo 2013 m. birželio 3 d. ieškovas yra „nepriklausomas Parlamento narys“ ir nuo šios datos pašalintas iš frakcijos „Laisvės ir demokratijos Europa“;
            
         
               —
            
            
               paskirstyti bylinėjimosi išlaidas pagal teisės aktų nuostatas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas, be aplinkybės, kad sprendimas pripažinti jį nepriklausomu Parlamento nariu turi teisinių padarinių, nes neleidžia ieškovui naudotis parlamento nario mandatu tokiomis pačiomis sąlygomis, kaip ir politinei frakcijai priklausantys deputatai, nurodo du su ginčo esme susijusius pagrindus. Ieškovas tvirtina, kad Parlamentas turi pareigą patikrinti, ar nebuvo grubiai ar akivaizdžiai pažeisti politinės frakcijos įstatai arba bendrieji teisės principai.
   
               1.
            
            
               Pirmasis ieškinio pagrindas susijęs su sunkiu ir akivaizdžiu politinės frakcijos „Laisvės ir demokratijos Europa“ įstatų pažeidimu, nes sprendimas pašalinti ieškovą iš frakcijos priimtas nesulaukus artimiausio jos susitikimo, o tai prieštarauja šios frakcijos įstatams.
            
         
               2.
            
            
               Antrasis ieškinio pagrindas susijęs su ieškovo teisių į gynybą pažeidimu, nes per frakcijos „Laisvės ir demokratijos Europa“ susitikimą jam nesuteikta galimybė pateikti savo gynybos argumentų.